open-index/open-wikipedia-markdown huggingface dataset:
Холивуд

мини|200п|десно|Знакот "Холивуд" на планината Санта Моника

**Холивуд** е име на градски кварт во Лос Анџелес, САД, кој е познат по концентрацијата на огромен број на филмски студија и раскошни куќи на *холивудските* ѕвезди.
Има околу 300.000 жители.

Денес постојат повеќе активни филмски студија во Холивуд:

* 20th Century Fox
* Paramount Pictures
* Sony Pictures Entertainment
* NBC Universal Entertainment
* Warner Bros. Entertainment
* Buena Vista Motion Pictures Group
* Touchstone Television

## Холивуд како тема во уметноста и во популарната култура
* „Холивуд“ — книга на американскиот писател Чарлс Буковски.
* „Hollywood“ — песна на македонската група Бастион.
* „Холивуд Вавилон“ (англиски: *Hollywood Babylon*) — песна на американската панк-рок група Мисфитс (*The Misfits*).
* „Гори, Холивуд, гори“ (*Burn Hollywood Burn*) — песна на американската рап-група Паблик Енеми (*Public Enemy*) од 1990 година.
* „Holywood“ — песна на македонската група ПМГ Колектив од 2007 година.
* „Холивудските девојки“ (англиски: *Hollywood Girls*) — песна на британската панк-рок група *[[The Resistance]]*.

## Наводи


Категорија:Населби во Лос Анџелес
Категорија:Населени места основани во 1853 година
Џејмс Стјуарт

Бригадниот генерал **Џејмс Мејтланд "Џими" Стјуарт** (20 мај 1908 – 2 јули 1997) е иконски американски глумец-оскаровец, најпознат по својата скромна персона на екранот. Во текот на својата богата кариера глуми во низа филмови - општо признати како класици - а и пет пати е номиниран за оскар, при што добива еден за најдобар глумец и еден за животно достигнување.

Роден е во Индијана близу Питсбург и најпрво започнува кариера на архитект пред да биде привлечен од театарот на колеџ. По првичниот успех на Бродвеј, филмско деби во Холивуд има во 1935 година. Кариерата започнува да му се движи по нагорна линија по филмовите кои ги работи под режисерската палка на Френк Капра, меѓу кои е и онаа улога во *[[Г. Смит оди во Вашингтон]]* - улога која ќе му донесе и номинација за оскар. Во текот на седумте децении минати во Холивуд, Стјуарт игра низа разновидни улоги и сепак ја создава својата препознатлива слика преку класиците од типот на *[[Филаделфиска приказна]]*, *[[Харви]]*, *[[Ова е прекрасен живот]]*, *[[Прозорец во дворот]]* и *[[Вртоглавица (филм)|Вртоглавица]]*.

Стјуарт станува толку близок до американската јавност што секогаш е именуван како "Џими" Стјуарт— назив кој никогаш нема да се појави во завршните филмски кредити.

Стјуарт остава свој печат во неколку жанрови, вклучувајќи ги комедиите, вестерните, и пред сè трилерите. Работи за низа славни филмски режисери меѓу кои мора да се издвојат Алфред Хичкок, Џон Форд и Ентони Ман. Умира во 1997 година, во наследство оставајќи низа култни филмови како и мислењето дека е еден од најдобрите глумци во филмската историја. Прогласен е за трета најголема филмска ѕвезда од Американскиот филмски институт.

## Надворешни врски

* 
* 
* 
* Некролог, NY Times, 3 јули 1997, ''Џејмс Стјуарт, Колебливиот Херој умре на 89 години''
* Музејот посветен на Џими Стјуарт
* Претседателски медал за слобода: Џими Стјуарт 

Категорија:Американски глумци
Категорија:Американски филмски глумци
Категорија:Оскаровци
Категорија:Носители на Претседателскиот медал на слободата
Категорија:Починати во 1997 година
Категорија:Родени во 1908 година
Категорија:Добитници на Златен глобус
Фред Астер

**Фред Астер** (10 мај 1899 – 22 јуни 1987), роден како **Фредерик Остерлиц** во Омаха, Небраска е американски филмски и Бродвејски сценски танчер, кореограф, пејач и актер. Неговата сценска и филмска кариера развиена во период од седумдесет и шест години го направи вечна легенда. Најчесто се поврзува со Џинџер Роџерс, со која има направено десет филмови што го имаат револуционеризирано жанрот.

Џорџ Баланшин и Рудолф Нуреев го сметаат Астер за најголем танчер на сите времиња, а воопшто се смета дека е највлијателниот танчер од аспект на филмската уметност. Американскиот филмски институт ќе го прогласи Астер за петта најголема ѕвезда на сите времиња.

## Надворешни врски

* 
* 
* 
* Биографија на Фред Астер на Allmovie Guide
*  Страна во чест на Фред Астер 
* Биографија на Фред Астер на AlsoDances.Net 
* Time.com: Големиот американски летач Фред Астер:1899-1987 
* Архива на TIME списанието: есеј за Астер на Чарлс Корлис 
* Религиозните погледи на Астер 
## Наводи

Категорија:Американски глумци
Категорија:Оскаровци
Категорија:Родени во 1899 година
Категорија:Починати во 1987 година
Категорија:Американски филмски глумци
Категорија:Добитници на Златен глобус
Вегуерос

thumb|right|250px|Логото на Вегуерос
**Вегуерос** (шпан. *Vegueros*) е марка на висококвалитетни кубански пури (Хабанос СА).
 
## Историја
Во 1961, фабриката Франциско Донатиен во провинцијата Пинар дел Рио, Куба започнала со производство на пури за домашна употреба, заедно со цигарите кои претходно ги произведувала со години. Овие пури биле виткани за национални прослави и други јавни збиднувања и станале колоквијално познати како *Вегуерос*, именувани по работниците кои работат на плантажите со тутун и шеќерна трска. Првите странци кои се запознале со оваа марка биле туристите што правеле тури по тутунските полиња.  Во 1997 Хабанос СА ги лансира овие пури за извоз.

### ''Витоли'' на Вегуерос
thumb|right|300px|Некои од пурите на Вегуерос
Ова е список на *витоли* (големини) во рамките на производната линија на Вегуерос со нивните димензии во англиски и метрички систем и нивните *vitolas de galera* (фабрички имиња).

*Рачно-изработени витоли*
* Especial No. 1 - 7 1/2" x 38 (192 x 15.08&nbsp;mm) Laguito No. 1, долга панетела
* Especial No. 2 - 6" x 38 (152 x 15.08&nbsp;mm) Laguito No. 2, панетела
* Mareva - 5 1/8" x 42 (129 x 16.67&nbsp;mm) Mareva, пети корона
* Seoane - 4 7/8" x 36 (125 x 14.29&nbsp;mm) Seoane, цигариљо

## Поврзано
* Марки на пури
## Наводи

## Надворешни врски
* Официјално мрежно место на Хабанос С.А.   
* Критики на пурите на Вегуерос  

Категорија:Пури
Дипломатикос

frame|right|Логото на Дипломатикос
**Дипломатикос** (шпан. *Diplomáticos*) е марка на висококвалитетни кубански пури (Хабанос СА).

## Историја

Иако Кохиба ја има честа да биде првата пост-револуционерно создадена марка, за неа не знаел никој освен високи чиновници, виткачите кои ги правеле и странските политичари кои ги добивале како подарок. Првата марка која изглегла од Куба по револуцијата во вистинска смисла била впрочем Дипломатикос.

thumb|300px|right|Кутија пури од Дилпоматикос

Првично Дипломатикос биле создадени како поевтина алтернатива за Монтекристо, главно насочена кон францускиот пазар. Нивната линија ја имитираат прцвичната линија на Монтекристо со пет формати именувани со броеви, сите рачно изработени. Мешавината на оваа линија е поблага од онаа на Монтекристо, најверојатно заради вкусот на француските пушачи на пури, и пурите од оваа марка денес се сѐ уште поевтини од нејзините еквиваленти во линијата на Монтекристо.

Првичната линија се состоела од пет модели именувани со броеви, по пример на Монтекристо. Во 1976 биле воведени моделите No. 6 и No. 7, со иста големина како и Монтекристо Especial No. 1 и Especial No. 2, но биле укинати неколку години подоцна, во раните 1980-ти.

### ''Витоли'' на Дипломатикос

Ова е список на *витоли* (големини) во рамките на производната линија на Дипломатикос со нивните димензии во англиски и метрички систем и нивните *vitolas de galera* (фабрички имиња) како и нивните конвенционални називи според американскиот жаргон за пури.

*Рачно-изработени витоли*
* No. 1 - 6 1/2" x 42 (165 x 16.67&nbsp;mm) Cervantes, лонсдејл
* No. 2 - 6 1/8" x 52 (156 x 20.64&nbsp;mm) Pirámide, пирамида или торпедо
* No. 3 - 5 5/8" x 42 (142 x 16.67&nbsp;mm) Corona, корона
* No. 4 - 5 1/8" x 42 (129 x 16.67&nbsp;mm) Mareva, пети корона
* No. 5 - 4" x 40 (102 x 15.87&nbsp;mm) Perla, тре пети корона

## Поврзано
* Марки на пури

## Надворешни врски
* Официјално мрежно место  на Хабанос С.А.   
* Критики на пурите на Дипломатикос 

Категорија:Пури
Ел Реј дел Мундо

frame|right|Логото на Ел Реј дел Мундо
**Ел Реј дел Мундо** (шпан. *El Rey del Mundo*) е име на две марки на висококвалитетни пури, едната кубанска (Хабанос СА), а другата хондурска  (семејство Виљазон).

## Историја
Се смета деак оваа амрка е создадена заедно со марката Санчо Панса, од германскиот претприемач Емилио Омштет во 1848. Едно време Ел Реј дел Мундо (*Крал на светот* на шпански) била најскапата марка на пури во светот.

Шпанскиот претприемач Антонио Аољнес ја презел марката некаде околу 1882. Под негова управа марката го достигнува врвот на својот светски престиж. Во 1905 фирмата на Аљонес ја купуваат Дијаз Херманос и Д-р со Кандидо Вега Дијаз како сопственик (се претпоставува дека по него е именувана марката Дон Кандидо). Тој потоа го сменил името на фирмата во Реј дел Мундо Сигар Ко. заради големата слава на новокупената марка. Оваа фирма произведувала и познати марки како Санчо Панса, Рафаел Гонсалес и Дон Кандидо.

Производството продолжило по револуцијата, и марката ја задржала својата популарност низ 1960-тите и 1970-тите, но како што пушачите во светот почнале да претпочитаат посилни пури, поблагите Ел Реј дел Мундо почнале да го губат својот статус како најдобра марка на кубански пури. И покрај загубата во популарност, пурите на Ел Реј дел Мундо сѐ уште се ценети заради својата благост и комплексни вкусови. Особено популарни меѓу познавачите се моделите Choix Supreme, Grandes de España и Demi Tasse.

thumb|right|300px|Кутија Ел Реј дел Мундо Choix Supreme

### ''[[Витоли]]'' на кубанскиот Ел Реј дел Мундо

Ова е список на *витоли* (големини) во рамките на производната линија на Дипломатикос со нивните димензии во англиски и метрички систем и нивните *vitolas de galera* (фабрички имиња) како и нивните конвенционални називи според американскиот жаргон за пури.

*Рачно-изработени витоли*
* Choix Supreme - 5" x 48 (127 x 19.05&nbsp;mm) Hermoso No. 4, робусто или ротшилд
* Taíno - 7" x 47 (178 x 18.65&nbsp;mm) Julieta, черчил
* Grande de España - 7 1/2" x 38 (192 x 15.08&nbsp;mm) Delicado, долга панетела
* Corona de Luxe - 5 5/8" x 42 (142 x 16.67&nbsp;mm) Corona, корона
* Petit Corona - 5 1/8" x 42 (129 x 16.67&nbsp;mm) Mareva, пети корона
* Lunch Club - 4 1/2" x 40 (116 x 15.87&nbsp;mm) Franciscano, тре пети корона
* Demi Tasse - 3 7/8" x 30 (100 x 11.91&nbsp;mm) Entreacto, цигариљо

## Поврзано
* Марки на пури

## Надворешни врски
* Официјално мрежно место  на Хабанос С.А.   
* Критики на пурите на Ел Реј дел Мундо  

Категорија:Пури
Кеј д'Орсе (марка на пури)

thumb|right|250px|Логото на Кеј д'Орсе
**Кеј д'Орсе** (фр. *Quai d'Orsay*) е марка на висококвалитетни кубански пури (Хабанос СА).

## Историја
Марката Кеј д'Орсе била создадена од Кубатабако во 1973 за францускиот државен тутунски монопол, СЕИТА и е поблага марка со оглед на тоа што е правена за францускиот вкус. Има неколку разни приказни за тоа што означува името на марката: едни велат дека е именувата според познатата париска авенија, други велат по Министерството за надворешни работи на Франција кое се наоѓа таму, а трети пак велат дека тоа се однесува на седиштето на СЕИТА, кое исто така се наоѓа на таа авенија.

Кеј д'Орсе не е под управа Хабанос СА повеќе години, туку под директна управа на Кубатабако и СЕИТА, но судејќи според пакувањето, документите од Хабанос СА и спојувањето на СЕИТА со Табакалера во мултинационалната фирма Алтадис, Кеј д'Орсе е дел од Хабанос СА како и секоја друга марка на кубански пури.

Друга необична одлика на линијата на Кеј д'Орсе се пурите од форматот „корона“.  Сѐ со доцните 1980-ти, Кеј д'Орсе сѐ уште произведувале „Coronas“ со две разни нијанси на омот: Claro и Claro Claro. Како што модата за посветли омоти се изгубила (потрошувачите плаќале повеќе за всушност истата пура, кај која омотот павел занемарливо мала разлика), производството на Coronas Claro Claro престанало. Иако на кутијата пишува *Coronas*, официјалниот производен назив сѐ уште е *Coronas Claro*.

thumb|right|300px|Кутија Кеј д'Орсе Gran Coronas

### ''[[Витоли]]'' на Кеј д'Орсе

Ова е список на *витоли* (големини) во рамките на производната линија на Кеј д'Орсе со нивните димензии во англиски и метрички систем, нивните *vitolas de galera* (фабрички имиња) и нивните разговорни називи според американската терминологија.

*Рачно-изработени витоли*
* Imperial - 7" x 47 (178 x 18.65&nbsp;mm) Julieta, черчил
* Gran Corona - 6 1/8" x 42 (155 x 16.67&nbsp;mm) Corona Grande, долга корона
* Corona Claro - 5 5/8" x 42 (142 x 16.67&nbsp;mm) Corona, корона
* Panetela - 7" x 33 (178 x 13.10&nbsp;mm) Ninfa, тенка панетела

## Поврзано
* Марки на пури

## Надворешни врски
* Официјално мрежно место  на Хабанос С.А.   
* Критики на пурите на Кеј д'Орсе  

Категорија:Пури
Хенри Фонда

**Хенри Џејнс Фонда** (16 мај 1905 – 12 август 1982) бил славен американски филмски актер, добитник на наградата „Оскар“, најпознат по своите улоги на едноставен идеалист. Вештиот, натуралистички глумечки стил и пристап на Фонда бил прв чекор кон популаризацијата на методската глума.

Фонда започнал како глумец на Бродвеј, а своето деби во Холивуд го имал во 1935 година. Неговата кариера почнала да се качува по нагорна линија по неговата изведба во филмот *[[Плодовите на гневот (филм од 1940)|Плодовите на гневот]]*, за која бил номиниран за „Оскар“. Во текот на својата шестдецениска кариера во Холивуд, Фонда создал силна, привлечна екранска личност со своите улоги во класиците од типот на *[[Немилата случка кај Окс-Бау (филм од 1942)|Инцидентот кај Окс-Боул]]*, *[[Господин Робертс]]* и *[[12 гневни луѓе]]*. Подоцна, Фонда започнува да игра во предизвикувачки, мрачни епови како Серџо Леоневиот филм *[[Беше еднаш на западот|Беше еднаш на Дивиот Запад]]* (како злосторник, кој меѓу другото, убива дете и инвалид) како и во лесни комедии од типот на *[[Твое, мое и наше]]*, каде игра заедно со Лусил Бол.

Тој е зачетник на една лоза познати глумци, вклучувајќи ги ќерката Џејн Фонда, синот Питер Фонда, внуката Бриџит Фонда и внукот Трој Герити.

Во 1999 година, од страна на Американскиот филмски институт Хенри Фонда бил прогласен за шестата најголема филмска ѕвезда во историјата.

## Филмографија
* *[[Само еднаш живееш (филм од 1937)|Само еднаш живееш]]* (1937)
* *[[Плодовите на гневот (филм од 1940)|Плодови на Гневот]]* (1940)
* *[[Немилата случка кај Окс-Бау (филм од 1942)|Немилата случка кај Окс-Бау]]* (1942)
* *[[Моја драга Клементина (филм)|Моја драга Клементина]]* (1946)
* *[[12 гневни луѓе]]* (1957)
* *[[Човекот со златен колт (филм)|Ворлок]]* (1959)
* *[[Најдолгиот ден (филм од 1962)|Најдолгиот ден]]* (1962)
* *[[Предлог и усвојување (филм од 1962)|Предлог и усвојување]]* (1962)
* *[[Без грешка (филм од 1964)|Без грешка]]* (1964)
* *[[Најдобриот човек]]* (1964)
* *[[Убиец на коњ]]* (1967)
* *[[Беше еднаш на западот|Беше еднаш на Дивиот Запад]]* (1968)
* *[[Федора (филм од 1978)|Федора]]* (1978)

## Надворешни врски
* 
* 
* 

Категорија:Американски глумци
Категорија:Оскаровци
Категорија:Добитници на наградата „Тони“
Категорија:Апсолвенти на Минесотскиот универзитет
Категорија:Родени во 1905 година
Категорија:Починати во 1982 година
Категорија:Добитници на Златен глобус
Рамон Аљонес

thumb|right|250px|Логото на Рамон Аљонес
**Рамон Аљонес** () — име на две марки на висококвалитетни пури, едната кубанска (Хабанос СА), а другата хондурска (Џенерал Сигар).

## Историја
thumb|right|250px|Кутија Рамон Аљонес Specially SelectedМарката била создадена од браќата Рамон и Антонио Аљонес (не е истиот Антонио Аљонес на Ел Реј дел Мундо) во 1845 и се претпоставува дека била првата марка која ставила шарени литографии на кутиите и лентички околу пурите, како и првата која пакувала пури во стилот „8-9-8“ (иако постојат и други кои тврдат дека се први во литографиите и лентичките).

Марката сменила многу сопственици пред да биде конечно купена од семејството Сифуентес. Производството преминало во славната фабрика Партагас, каде пурите Рамон Аљонес се прават и до ден денес.

По револуцијата, производството продолжило без прекини и марката останала постојано популарна низ декадите. Според мислењето на многу луѓе, оваа марка дели многу одлики со нејзиниот роднина Партагас во јачина, големините и пакувањето. Рамон Аљонес отсекогаш се произведувал во помал број од Партагас, можеби со цел на задржување на повисок квалитет и побарувачка на марката.

Од 2001, кога Алтадис купил контролен дел од Хабанос СА, голем дел од форматите на Рамон Аљонес биле укинати, вклучувајќи ги многу саканите Coronas, па дури и форматот 8-9-8 кои самите го измислиле. Од форматите денес, неверојатно пупуларни се Specially Selected, Gigantes и Small Club Coronas. Хабанос СА сѐ уште ја става пурата Bit of Havana на производната листа, но ретко кој ја има видено оваа пура од 2001 наваму.

Во 2005, како дел од серијата на нови витоли наречена *Edición Regional*, Рамон Аљонес пуштаат во продажба ограничено издание на пури наречени Eminencias во Швајцарија.

### ''Витоли'' на кубанските Рамон Аљонес
thumb|right|250px|Кутија Рамон Аљонес Small Club Coronas
Ова е список на *витоли* (големини) во рамките на производната линија на Панч со нивните димензии во англиски и метрички систем и нивните *vitolas de galera* (фабрички имиња) како и разговорните називи според американската терминологија.

*Рачно-изработени витоли*
* Gigante - 7 5/8" x 49 (194 x 19.45&nbsp;mm) Prominente, двојна корона
* Specially Selected - 4 7/8" x 50 (124 x 19.84&nbsp;mm) Robusto, робусто или ротшилд
* Small Club Corona - 4 3/8" x 42 (110 x 16.67&nbsp;mm) Minuto, тре пети корона
*Машински-изработени и рачно-довршени витоли*
* Bit of Havana - 4 1/8" x 29 (106 x 11.51&nbsp;mm) Chico, цигариљо
*Edición Regional*
* Eminencia - 5 5/8" x 44 (143 x 17.46&nbsp;mm) Francisco, корона екстра (Швајцарија)
* Estupendo - 7" x 47 (178 x 18.65&nbsp;mm) Julieta 2, черчил (Азија-Тихоокеанија)

## Поврзано
* Марки на пури

## Надворешни врски
* Официјален портал на Хабанос С.А.  
* Критики на пурите на Рамон Аљонес  

Категорија:Пури
Сан Кристобал де ла Хабана

thumb|right|250px|Логото на Сан Кристобал де ла Хабана
**Сан Кристобал де ла Хабана** (шпан. *San Cristobal de la Habana*) е кубанска марка на пури (Хабанос СА).

## Историја
thumb|right|250px|Кутија Сан Кристобал де ла Хабана El Principe
Марката Сан Кристобал де ла Хабана била официјално пуштена во продажба во Хавана на 20 ноември 1999. Именувана е по првобиното име на Хавана, кое датира од XVI век.

Пред револуцијата постоела марка наречена Сан Кристобал де ла Хабана, која дотогаш се произведувала. По револуцијата таа била укината, а новата марка не е воопшто поврзана со старата (не е нејзино враќање).

Првично марката се состоела од четири пури (El Morro, El Principe, La Fuerza и La Punta). Во 2004, за петгодишнината на марката се додадени уште три пури, и потоа пуштени во редовна продажба. Овие нови пури, Officios, Mercaderes и Muralla, исто така носат додатна лентичка со натписот „La Casa del Habano“, бидејќи се продаваат само во продавниците со тоа име.

## ''[[Витоли]]'' на Сан Кристобал де ла Хабана
thumb|right|250px|Кутија Сан Кристобал де ла Хабана La Punta
Ова е список на *витоли* (големини) во рамките на производната линија на Сан Кристобал де ла Хабана, со нивните димензии во англиски и метрички систем, како и нивните *vitolas de galera* (фабрички имиња).

*Рачно-изработени витоли*

* El Morro - 7 1/4" x 49 (184 x 19.45mm) Paco, двојна корона
* El Principe - 4 3/8" x 42 (110 x 16.67mm) Minuto, тре пети корона
* La Fuerza - 5 1/2" x 50 (141 x 19.84mm) Gordito, робусто
* La Punta - 5 1/2" x 52 (140 x 20.64mm) Campana, беликозо
* Officios - 5 1/4" x 43 (135 x 17.07mm) Dalias Cortas, пети корона
* Mercaderes - 6 1/2" x 48 (167 x 19.05mm) Hermosos No. 1, торо
* Muralla - 7 1/8" x 54 (180mm x 21.43) Rodolfos, голема пирамида или торпедо

## Поврзано
* Марки на пури

## Надворешни врски
* Официјално мрежно место  на Хабанос С.А.  
* Критики на пурите на Сан Кристобал де ла Хабана  

Категорија:Пури
Тринидад (марка на пури)

thumb|right|220px|Логото на Тринидад
**Тринидад** (шпан. *Trinidad*) е име на две марки на пури, едната кубанска (Хабанос СА), а другата доминиканска (Алтадис). Именувани се по градот Тринидад, Куба.

## Историја
Според Адријано Мартинес, поранешен директор на Хабанос СА, во книгата *Illustrated Encyclopedia of Post-Revolution Havana Cigars* на Мин Рон Ни, марката Тринидад за првпат се јавила во 1969 во фабриката Ел Лагвито во Хавана и служела како дипломатски подарок. Во 1995 *Cigar Aficionado* бил домаќин на т.н. „Вечера на столетието“ во Париз каде, меѓу другите куриозитети, гостите имале прилика да бидат првите што ќе ја пробаат оваа марка вон дипломатските кругови.

Во февруари 1998 марката Тринидад излегува на пазарот со церемонија во хотелот Хавана Либре во Хавана. Првично марката се состоела само од еден формат: Fundador. Иако самата мешавина не се променила во транзицијата од дипломатски подарок во масовен производ, големината се променила. Дипломатскиот Тринидад имал само една големина, големинат на Laguito No. 1 (иста како кај Cohiba Lancero). Но Fundador има нова големина со фабричко име Laguito Especial, иста должина како и Laguito No. 1, но пречник од 40 наместо 38.

Во ноември 2003, на официјална вечера во Хилтон Парк Лејн, Лондон чиј домаќин бил екслузивниот увозник за Обединетото Кралство Хантерс & Франкау се воведени уште три формата на Тринидад: Coloniale, Reyes и Robusto Extra.

## ''[[Витоли]]'' на кубанскиот Тринидад

Ова е список на *витоли* (големини) во рамките на производната линија на Тринидад, со нивните димензии во англиски и метрички единици, нивните *vitolas de galera* (фабрички имиња), и нивните секојдневни називи според американската терминологија. Сите пури на Тринидад имаат перчиња на врвот (капакот).

*Рачно-изработени витоли*
* Fundadors - 7 1/2" x 40 (192 x 15.08&nbsp;mm), Laguito Especial 
* Coloniales - 5 1/4" x 44 (132 x 17.46&nbsp;mm), Colonial
* Reyes - 4 3/8" x 40 (110 x 15.87&nbsp;mm), Reyes 
* Robusto Extra - 6 1/8" x 50 (156 x 19.84mm), Super Robusto

## Поврзано
* Марки на пури

## Надворешни врски
* Официјално мрежно место  на Хабанос С.А.   
* Критики на пурит ена Тринидад 

Категорија:Пури
Џејмс Кегни

**Џејмс Френсис Кегни, Џр.** (17 јули 1899 – 30 март 1986) е американски филмски глумец најмногу запамтен по неговите гангстерски улоги, како и по неговата изведба што му го донесе единствениот оскар во 1942 година во *[[Јенки Дудл Денди]]*.

Слично како и Џејмс Стјуарт, Кегни станува толку близок до публиката што ќе остане запаметен како "Џими" Кегни — име кое никогаш нема да го пишува во завршните кредити на неговите филмови.

Во 1999, Американскиот филмски институт го поставува Кегни на осмото место на нивната список на најголеми филмски ѕвезди во филмската историја.

## Надворешни врски

* 
* 
* 
* Гангстерскиот живот на Џејмс Кегни страница на обожавателите со илјадници слики
* ''The New York Times'' (31 март 1986): "Џејмс Кегни умре на 86 години; Господарот на ратоборната грациозност", од Питер Б. Флинт

Категорија:Оскаровци
Категорија:Американски глумци
Категорија:Носители на Претседателскиот медал на слободата
Категорија:Родени во 1899 година
Категорија:Починати во 1986 година
Кларк Гејбл

**Вилијам Кларк Гејбл** (англиски: *Clark Gable*) (1 февруари 1901, Кадис, Охајо, САД – 16 ноември 1960, Вест Холивуд, Калифорнија, САД) бил американски филмски глумец, добитник на наградата „Оскар“. Неговата најпозната улога е онаа во филмот *[[Одвеано со виорот]]*, каде глуми покрај Вивиен Ли. Во 1999 година, Американскиот филмски институт го прогласил Гејбл за седма најголема филмска ѕвезда во историјата на филмот. Во Холивудската индустрија, уште од врвната точка на неговата кариера, Гејбл бил познат како „Кралот на Холивуд“ или едноставно како „Кралот“.

## Животопис
Во 1930-тите години, Гејбл започнал врска со високата убавица Керол Ломбард, која тогаш била една од најплатените глумици во Холивуд. Во 1939 година, тие се венчале, по што се преселиле на ранчот во Енсино, Калифорнија. Нивната среќна врска завршила трагично во 1942 година, кога авионот со кој Ломбард се враќала дома удрил во планина при што загинале сите патници и членовите на екипажот. По нејзината смрт, Гејбл се женел уште двапати, но никогаш не ја прежалил саканата Ломбард, така што по смртта во 1961 година, тој бил закопан веднаш до нејзиниот гроб.

## Филмска кариера

## Наводи

## Надворешни врски

* 
* 
*  
* Почест на Кларк Гејбл 
* Кларк Гејбл во '''Грмотевица!''' - целиот филм онлајн
*  Кларк Гејбл, Кралот на филмовите - страница во негова чест: галерија, биографија и повеќе.

Категорија:Американски глумци
Категорија:Оскаровци
Категорија:Родени во 1901 година
Категорија:Починати во 1960 година
Категорија:Американски филмски глумци
Спенсер Трејси

**Спенсер Трејси** (5 април 1900 – 10 јуни 1967) е американски филмски актер-двократен оскаровец  кој глуми во повеќе од 74 филмови од 1930 до 1967 година. Се смета за еден од најдобрите глумци во американската филмска историја.
Во 1999 година, Американскиот филмски институт го прогласува Трејси за деветта најголема филмска ѕвезда на сите времиња. Номиниран е девет пати за оскар за најдобар глумец.

## Надворешни врски

* 
* 
* 
* Find-A-Grave профил за Спенсер Трејси

Категорија:Американски глумци
Категорија:Американски филмски глумци
Категорија:Оскаровци
Категорија:Родени во 1900 година
Категорија:Починати во 1967 година
Категорија:Добитници на Златен глобус
Клеточно дишење

[thumb|upright=2.5|Типична [еукариот|еукариотска клетка]]
Во рамките на метаболизмот во живите организми, **клеточното дишење** е процес во текот на кој се оксидираат молекулите од храната (на пример, гликозата се оксидира во јаглерод диоксид и вода). Енергијата која притоа се добива се заробува во високоенергетското соединение ATP и се користи за одвивање на сите активности во клетката за кои таа е потребна.

Клеточното дишење се нарекува и внатрешно дишење, за разлика од надворешното дишење кое претставува размена на кислородот и јаглерод диоксидот меѓу алвеолите (од белите дробови) и надворешната средина (атмосферата). Кислородот, преку хемоглобинот од крвта се пренесува до сите клетки од телото, по што во нив настанува клеточното дишење. Исто така, и ресорбираните хранливи материи од дигестивниот систем во вид на мономери се пренесуваат преку крвта до клетките.

Клеточното дишење се случува во две фази:

* Гликолиза, разградба на гликозата до пируват
* Целосна оксидација на пируватот до јаглерод диоксид и вода

Кај еукариотните организми, гликолизата се одвива во цитоплазмата. Останатите процеси од клеточното дишење се одвиваат во митохондриите.

## Цел на клеточното дишење

Целта на клеточното дишење е да ги собира електроните од органските соединенија како што е гликозата и притоа добиената енергија да ја инкорпорира во АТР. За возврат, АТР се користи да овозможи енергија за работата на клетката. АТР може да се претстави како мал пакет на енергија кој има точна количина на енергија која може да се користи за одредена клеточна активност.

## Видови на клеточно дишење

Постојат два основни видови на клеточно дишење: аеробно и анаеробно. За аеробното е потребно присуство на кислород, а за анаеробното не. Постојат неколку видови на анаеробно дишење, а најпознат е процесот наречен ферментација.

## Наводи

Категорија:Биохемија

Категорија:Метаболизам
Пор Ларањага

thumb|right|250px|Логото на Пор Ларањага
**Пор Ларањага** (шпан. *Por Larrañaga*) — име на две марки на пури: едната кубанска (Хабанос СА), а другата доминиканско-хондурска (Алтадис).

## Историја
Марката Пор Ларањага била регистрирана во 1834 од Игнасио Ларањага. До крајот на XIX век марката станува доста позната, и произведува и скапи и поевтини пури. Во 1925 Пор Ларањага била првата фабрика која машински произведувала пури, чин кој наскоро резултирал со бојкот од страна на работниците. Во времето на револуцијата Пор Ларањага била шеста марка по производство во земјата.

Сѐ до 1970-тите, Пор Ларањага била почитувана марка на висококвалитетни пури. Во 1980-тите производството драстично опаднало, а во 1990 извозот на марката се сведува на само неколку земји заради судско парничење. Денес марката е сведена на речиси сосема машински-изработени или рачно-довршени пури, и се пласира главно во Канада и на Блискиот Исток.

Во 2006, Хабанос произвеле неколку илјади кутии Пор Ларањага Lonsdales (укината витола на голема жалост на љубителите) за продажба во Германија. Пурите се пакувани по 25 во кутија, со специјални лентички „Exclusivo Alemania“.

Во декември 2006 Cigar Aficionado дале критички осврт на пурата Пор Ларањага Petit Corona, која ја добила импресивна оцена од 91 бод.

## ''[[Витоли]]'' на кубанскиот Пор Ларањага

Ова е список на *витоли* (големини) во рамките на производната линија на Пор Ларањага со нивните димензии во англиски и метрички единици и нивните *vitolas de galera* (фабрички имиња). Треба да се напомене дека иако Juanitos се наведени како витола суште во производство, многу малку купувачи ги имаат видено во последниве години.

*Рачно-изработени витоли*
* Petit Corona - 5 1/8" x 42 (129 x 16.67mm) Mareva, пети корона

*Машински-изработени и рачно-довршени витоли*
* Montecarlo - 6 1/4" x 35 (159 x 13.89mm) Delicioso, долга панетела
* Panetela - 5" x 37 (127 x 14.68mm) Veguerito, мала панетела
* Juanito - 4 1/8" x 29 (106 x 11.51&nbsp;mm) Chico, цигариљо

*Специјални изданија*
* Lonsdale - 6 1/2" x 42 (165 x 16.67&nbsp;mm) Cervantes, лонсдејл

## Поврзано
* Марки на пури

## Надворешни врски
* Официјално мрежно место  на Хабанос С.А.  
* Критики на пурите на Пор Ларањага 

Категорија:Пури
Меко дрво

[250px|right|thumb|И покрај тоа што е прилично тврд, [кедарот се смета за меко дрво]]
[thumb|right|250px|Слики на [скенирачки електронски микроскоп|СЕМ прикажуваат присуство на пори кај трвдото дрво (даб, горе) и нивно отсуство кај меките дрва (бор, долу)]]
**Меко дрво** — дрвото на четинарите (зимзелените дрва). Дрвјата што даваат „меки дрва“ се: бор, смрека, кедар, елка, ариш, дуглазија, цуга, чемпрес, секвоја и тиса.

Како што кажува самото име, во просек меките дрва се помеки од оние кај тврдите дрва, но само во просек — дрвото на тисата, на пример, е многу потврдо од највеќето тврди дрва. Истото важи и за дрвото на долголисниот бор, додека балсамовото дрво (технички-тврдо дрво) е многу меко.

Меките и тврдите дрва се разликуваат по нивната микроскопска структура. Структурата на мекото дрво е прилично рамномерна, со само два вида клетки: трахеидски и паренхимски. Меките дрва немаат жили (пори) за спроведување на вода, туку користат трахеиди.

Општо земено меките дрва се лесни за обработка: тие го сочинуваат најголемиот дел од дрвата кои човекот ги исползува. Мекото дрво има огромен дијапазон на примени: главен материјал за градежни структурни елементи, мебел и дрвенарии. Мекото дрво се употребува и во производството на хартија и разни видови на средногуст лесонит. Пофините меки дрва наоѓаат разна специјализирана примена.

## Поврзано
* Тврдо дрво
* Растителни ткива
* Список на дрвени материјали
* Мешано дрво

Категорија:Дрвени материјали
Категорија:Дрвна индустрија
Категорија:Анатомија на растенијата
Енол

**Енолите** (познати и како **алкеноли**) се алкени со хидроксилна група сврзана за еден од јаглеродните атоми од кои се состои двојната врска. Енолите и карбонилните соединенија (како кетоните и алдехидите) се всушност изомери; оваа појава се нарекува кето-енол тавтомеризам:

center|300px

На сликата, енолната форма е покажана на лево. Таа е обично нестабилна, не опстојува долго и се менува во кетон (како што е покажано на десно). Ова е поради тоа што кислородот е поелектронегативен отколку јаглеродот, со што формира посилни повеќекратни врски. Така, двојната врска јаглерод-кислород е повеќе од двапати посилна од јаглерод-кислород единечната врска, но двојната врска јаглерод-јаглерод е послаба отколку две единечни врски јаглерод-јаглерод.

Само кај 1,3-дикарбонил и 1,3,5-трикарбонил соединенијата доминира (моно)енол формата. Ова е затоа што резонанцијата и меѓумолекулската водородна врска која се создава во енолната форма не е возможна во кето формата. Така, при рамнотежна состојба, преку 99% од пропанендијалните (OHCCH2CHO) молекули постојат како и моноенолот. Процентот е понизок за 1,3-алдехидните кетони и дикетони. Енолите (и енолатите) се важни меѓупроизводи во многу органски реакции.

Зборовите **енол** и *алкенол* се кованица од зборовите *алкен* и *[[алкохол]]*

## Енолатен јон

Кога хидроксилната група (−OH) во еден енол губи водороден јон (H+), при што се формира негативен *енолатен* јон:

Податотека:Formation_of_Enolate.PNG

Енолатите можат да постојат во квантитативни количества во строго Бренстедово-киселински слободни услови, бидејќи тие се сите речиси силно базни.

Категорија:Функционални групи
Категорија:Органски реакции
Категорија:Реактивни меѓупроизводи
Категорија:Алкохоли
Категорија:Деривати на алкените
Категорија:Биосинтеза
Категорија:Метаболизам
Четири годишни времиња

мини|Антонио Вивалди (гравира од Франсоа Морелон де Ла Пештера, од изданието на Мишел-Шарл Ле Сене на Оп. 8 на Вивалди, 1725 година)
**Четири годишни времиња** (итал. *Le quattro stagioni*) е збирка од четири виолински концерти од Антонио Вивалди. Компонирана е во 1723 и е неговото најпознато дело, и претставува едно од најпопуларните дела на барокната музика.

Овие концерти за првпат биле издадени во 1725 како дел од дванаесет дела Оп. 8, насловени како *Il Cimento dell'armonia e dell'inventione* („Натпреварот помеѓу хармонијата и инвенцијата“). Првите четири концерти биле именувани како *Le quattro stagioni* („Четири годишни времиња“), по едно годишно време за секој. Концертите имаат по три става, од кои два се брзи и еден бавен, помеѓу нив.

* Концерт бр. 1 во Е-дур, Оп. 8, RV 269 - „Пролет“ (*La primavera*)
*# Алегро
*# Ларго
*# Алегро
* Концерт бр. 2 во Г-мол, Оп. 8, RV 315 - „Лето“ (L'estate)
*# Алегро нон молто
*# Адаџо е пијано - Престо е форте
*# Престо
* Концерт бр. 3 во Ф-дур, Оп. 8, RV 293 - „Есен“ (*L'autunno*)
*# Алегро
*# Адаџо молто
*# Алегро
* Концерт бр. 4 во Ф-мол, Оп. 8, RV 297 „Зима“ (*L'inverno*)
*# Алегро нон молто
*# Ларго
*# Алегро

Текстурата на секој од концертите варира, во зависност од неговото годишно време. На пример Зимата мрачна и тажна, додека Летото призива бура во последниот став.

Вивалди напишал четири сонети за рецитирање со четирите концерти. Така, „Четирите годишни времиња“ се тонски поеми. Заедно тие се вековен пример за програмска музика. Делото често се јавува во популарната култура.

## Медија

## Надворешни врски
* Слободни партитури на Четирите годишни времиња 

Категорија:Дела на Антонио Вивалди
Категорија:Виолински концерти
Категорија:Композиции во ге-мол
Категорија:Композиции во е-дур
Категорија:Композиции во еф-дур
Категорија:Композиции во еф-мол
Кетрин Хепберн

**Кетрин Хјутон Хепберн** (12 мај 1907 – 29 јуни 2003) беше иконска четирикратна американска оскарвка, општо позната по својата остра духовитост, ново-англиска отменост и бестрашна независност.

Легенда на екранот, Хепберн го држи рекордот за најмногу добиени оскари за најдобра глумица - четири од дванаесет номинации (Мерил Стрип моментално го држи рекордот за најголем број на номинации со четиринаесет). Хепберн има добиено и Еми награда во 1975 година за својата улога во *[[Љубов во урнатините]]*, а исто така номинирана е и за уште четири Емија и две Тони награди во текот на нејзината повеќе од 70-годишна глумечка кариера. Во 1999 година, Американскиот филмски институт ја прогласува Хепберн за најголема филмска ѕвезда во историјата според својата листа АФИ 100 години... 100 ѕвезди.

Хепберн го избегнувала Холивудскиот публицитет, и одби да конформира на очекувањата за жените. Таа била отворена, наметлива, атлетичарка, и носела панталони пред тоа да биде во мода за жените. Се омажила еднаш, како млада жена, но потоа живеела независно. А 26-годишната афера со Спенсер Трејси била скриена од јавноста. Со својот неконвенционален начин на живот и независен карактер што таа го донесе на екранот, Хепберн ја олицетвори "модерната жена" во Америка во 20-от век и е запаметена како важна културна фигура.

## Надворешни врски

* 
* 
* 
* Кетрин Хепберн: Жена на годината, страница во нејзина чест 
* BBC некролог
* Необична жена: Кетрин Хепберн (статија од списанието Premiere) 
* Кетрин Хепберн на Classic Movie Favorites Страница во нејзина чест: галерии, биографија, филмографија и многу друго.

Категорија:Американски глумци
Категорија:Оскаровци
Категорија:Починати во 2003 година
Категорија:Американски феминистки
Категорија:Родени во 1907 година
Бети Дејвис

**Бети Дејвис** (5 април 1908 – 6 октомври 1989), родена како **Рут Елизабет Дејвис**,  е американска актерка-двократна оскаровка. Позната по својата неуморна желба да игра улоги на несимпатични ликови, секогаш ужива голема критичка слава поради можноста да се снајде во различни филмски жанрови, почнувајќи од криминалните мелодрами до историските филмови како и до повремените улоги во комедиите; сепак нејзините најголеми успеси се оние во романтичните драми.

После појавата во неколку драми на Бродвеј, Дејвис оди во Холивуд во 1930 година,  но нејзините први филмови за *[[Universal Studios]]* се неуспешни.  Се приклучува кон *[[Warner Brothers]]* во 1932 и својата успешна филмска кариера ја започнува со неколку критички признати улоги. Во 1937 се обидува да го раскине својот договор и иако ја губи една од најпознатите правни битки во раната Холивудска историја, овој момент останува забележан како почеток на нејзините најголеми успеси.  Сè до крајот на 1940-тите, таа е една од најпознатите глумици, позната по својот моќен и интензивен глумечки стил. Дејвис набрзо се здобива со репутација на ратоборен перфекционист, а нејзините конфортации со извршните лица во студијата и режисерите стануваат легендарни. Нејзиниот искрен пристап, лаконски вокален стил како и секогаш присутната цигара придонесуваа до создавање на една од најпознатите персони на екранот - често имитирани и сатиризирани.

Дејвис е првата глумица со десет номинации за оскар а и првата жена која ја има добиена *Наградата за животно достигнување* од Американскиот филмски институт. Нејзината кариера неколкупати страда од моментални падови, дотолку што таа и самата ќе признае дека нејзиниот успех се должи на безусловното жртвување на нејзиниот приватен живот. Се венча четири пати, еднаш останува вдовица и трипати се разведува, поради што трите деца ги одгледува како самохрана мајка. Последните години од нејзиниот живот се обележани со многу кревко здравје и постојана болест. И покрај ова, Дејвис продолжува да глуми речиси до својата смрт, предизвикана од рак на дојката. Останува запаметена не само како една од најдобрите, туку и како една од најплодните глумици во Холивуд: зад нејзиното име остануваат запишани повеќе од сто филмски, телевизиски и театарски остварувања. Прогласена е за втора најголема ѕвезда во филмската историја.

## Надворешни врски

* 
* 
* 
* Официјална страница на Бети Дејвис 
* Гробот на Бети Дејвис

Категорија:Американски филмски глумци
Категорија:Американски глумци
Категорија:Оскаровци
Категорија:Родени во 1908 година
Категорија:Починати во 1989 година
Коњсковола

мини|Грб на Коњсковола
**Коњсковола** () — село во југозападна Полска, помеѓу Пулави и Лублин, блиску до Курув, на реката Курувка. Селото е центар на посебна општина во рамите на општината Пулавиот Округ и Лублинското Војводство. Населено е со 2.188 жители (податоци од 2004 година).

## Име
Коњсковола би можело да се преведе како *Коњска вола*, но името доаѓа од *вола* - тип на село, и името на сопственикот - Јан Коњински (полски: Jan z Konina). Името на селото за првпат се спомнува уште во 1442 година.

Категорија:Села во Лублинското Војводство
Категорија:Пулавски Округ
Полухордови

thumb|right|280px|Цреводишач (''Saccoglossus sp.'').
**Полухордови** (науч. *Hemichordata*) — мал тип на мали животни кои порано се сметаа за дел од хордатите. Меѓутоа, денес е докажано дека не поседуваат постанална опашка и нотохорд, поради што се сместени во овој тип.

Тие се сите морски црвовидни животни. Постојат само околу 90 познати видови и сите тие се бентосни (живеат на морското дно) во нивната возрасна форма. Најмалите видови се само околу неколку милиметри долги, а најголемите, како што е Големиот баланоглосус (*Balanoglossus gigas*) можат да достигнат должина од 1,5 метри. Сите познати видови се хранат со мали честички од органска материја (филтерно хранење или јадачи на супстратот). Полухордовите може да се најдат во повеќето од светските води, и тоа во плитки крајбрежни води и во најдлабоките мориња.

Основниот телесен план е триделен. Првиот дел се нарекува *протозом*. Тој е изменета рилка (пробосцис) и кај многу видови е кратка. По протозомот следи *ѓерданче* кое ги носи пипалата кај пердувестожабрените животни, но не и кај цреводишачите. Третиот дел е *трупот*. Двете класи делат некои одлики, но многу се разликуваат по некои други.

## Таксономија

Типот полухордови е поделен на две класи: пердувестожабрени животни и цреводишачи. Во поново време е откриен и еден вид *[[Planctosphaera pelagica]]* за кој се претпоставува дека спаѓа во нова класа на полухордови - *Planctosphaeroidea*.

### Класа ''Enteropneusta'': цреводишачи

Цреводишачите, со повеќе од 70 видови, го сочинуваат мнозинството од полухордовите. Живеат закопани во супстратот (кал или фин песок) или под карпи, во плитки и длабоки води. Хранењето е или филтраторно или со јадење на супстратот. Рилката е мала кај видовите со двата начина на хранење, а ѓерданчето е многу мало.

Супстратните јадачи како баланоглосусот (*Balanoglossus clavigerus*) од Средоземното Море се обично поголеми отколку филтраторите. Тие конзумираат големи количини на кал и/или песок и ја дигерираат органската материја која е во нив. Тие ги складираат екскретите на површината на телото, нешто слично како и со дождовниот црв. Цреводишачите ретко ги напуштаат своите живеалишта во калта или песокот.

### Класа ''Pterobranchia'': пердувестожабрени животни

Со само околу 10 или 20 видови, пердувестожабрените сочинуваат околу една петтина од полухордовите. Тие се мали животни кои варираат во големината од 1 до 12 милиметри. Живеат во многу подлабоки води отколку цреводишачите, а токму овој факт, како и нивните меки тела, се главна причина за нивното потешко проучување. Затоа, многу помалку се знае за нивната екологија.

## Поврзано
* Хордови

Категорија:Животни
Амфиоксус

**Амфиоксусот** или **ланцетникот** (единствен во поттипот **Cephalochordata**, односно **главохордници**) е примитивно рибовидно животно кое нема ‘рбетен столб, но поседува многу други одлики на ‘рбетниците. Многу научници веруваат дека ‘рбетниците може да еволуирале од древен предок сличен на амфиоксусот. Афиоксусите се среќаваат насекаде низ светот во плитките, морски биотопи, каде се закопуваат во песокот, оставајќи ја само устата надвор. Некои азиски народи ги сметаат амфиоксусите за голем деликатес, а животното комерцијално се лови во Кина.

Амфиоксусите растат околу 5&nbsp;cm во должина. Имаат јагуловидна телесна форма со добро развиена уста и опашка. Повеќето се полутранспарентни. Овие животни делат неколку особини со ‘рбетниците, како грбното нервно стебло кое е потпрено со несвитлива стапчеста структура позната како нотохорд - претходник на ‘рбетниот столб; потоа систем на голтникови цепнатинки помеѓу устата и желудникот кои се користат при хранењето; и серии од сегментирани и V-видни мускули долж градниот (трупен) дел.

За разлика од ‘рбетните животни, амфиоксусите не развиваат вистински мозок, главени нерви или сетилни структури (како очи или уши). Тие немаат срце, но имаат циркулаторен систем во кој еден голем крвен сад постојано пулсира со што ја движи оксигенираната крв до различните органи во телото. Вените ја враќаат крвта во жабрите, каде таа се збогатува со кислород. Половите на амфиоксусите се различни - половите органи се парни и се наоѓаат долж телото и произведуваат гамети кои се испуштаат во водата откога животното ќе достигне полова зрелост.

400px

# мозоковиден меур
# нотохорд
# грбно нервно стебло
# постанална опашка
# анус
# дигестивен систем
# крвоносен систем
# атриопора
# надголточна лакуна
# жабрена цепнатинка
# голтник
# вестибула
# усни цирии (пипала)
# устен отвор
# гонади (јајчници/семеници)
# сетило за светлина
# нерви
# метаплеврален завој
# црнодробно слепо црево (хепаровидна торбичка)

Амфиоксусите немаат тврди (окоскени) телесни делови, поради што фосилизираат при посебни услови. Фосили на животни за кои се смета дека се амфиоксуси се најдени во јужна Кина и Британска Колумбија и датираат од раниот камбриј, геолошки период кој започнал пред околу 570 милиони години. Овие фосили може да претставуваат животни блиски на оние од кои еволуирале ‘рбетниците.

Категорија:Хордови животни
Категорија:Зборови што ги нема во ТРМЈ
Фирер

**Фирер** (герм. *Führer*) е назив што значи „водач“ во германскиот јазик. МФА транскрипција за стандардниот германски изговор е [ˈfyːʀəɐ], но во македонскиот често се изговара [ˈfirɛr]. Главно се користи во македонскиот јазик како термин за безусловниот водач на Нацистичка Германија, Адолф Хитлер.

## Истоветни историски титули

### Современици

* „Поглавник“ - титула на Анте Павелиќ, водач на Независната Држава Хрватска (10 април 1941 - 6 мај 1945)
* „Дуче“ - титула на Бенито Мусолини, водач на фашистичка Италија

## Поврзано
* Заменик-фирер
* Фирербункер

## Наводи

Категорија:Националсоцијализам
Категорија:Германизми
Павле Филипов

**Павле Филипов** или **Павлос Воскопулос** (р. , егејскиот дел на Македонија, ) — грчки активист и политичар и културно-национален деец од македонска народност. Член е на колективното раководство на грчката партија Виножито, чија цел е остварување на основните човекови права на Македонците во егејскиот дел на Македонија.

По студиите по архитектура на Белградскиот универзитет, има приватен бизнис во Лерин, а пред 6 години е вработен во Леринската префектура. Член-основач е на Македонското движење за балкански просперитет, член на Политичкиот секретаријат на Европската слободна алијанса „Виножито“ и член на Домот на македонската култура во Лерин. Со тројца членови на Централниот совет на „Виножито“ се обвинети за „поттикнување насилство“ и „нарушување на мирот“ во 1995 поради поставувањето двојазичен натпис на македонски и на грчки пред нивните канцеларии во Лерин со името на партијата, но во 1998 се ослободени од сите обвинувања. Го води зачленувањето на Партијата „Виножито“ до полноправен член на Европската слободна алијанса – Европска политичка партија (EFA – EPP) и на Федералната унија на европските малцинства (FUEN). Преку настапи во земјата и на меѓународни форуми се бори за подобрување на статусот на Македонците во Егејска Македонија и Македонското малцинство во Грција.

## Извор
* 

## Надворешни врски
* Павле Воскопулос: Ние кои не постоиме 
* Павле Воскопулос во интервјуто за македонската редакција на БиБиСи
* Разговор со Павле Воскопулос 

Категорија:Живи луѓе
Категорија:Луѓе од Лерин
Категорија:Македонци од Грција
Категорија:Грчки политичари
Категорија:Грчки активисти
Категорија:Грчки стопанственици